## Odluka Ustavnog suda Republike Hrvatske broj: U-1-673/1996 i dr. od 19. prosinca 2001.

### NN 118/2001 (27.12.2001.), Odluka Ustavnog suda Republike Hrvatske broj: U-1-673/1996 i dr. od 19. prosinca 2001.

# USTAVNI SUD REPUBLIKE HRVATSKE

2001

Ustavni sud Republike Hrvatske, u sastavu
Smi­ljko Sokol, predsjednik Suda, te suci Marijan Hra­njski, Petar Klarić,
Mario Kos, Jurica Malčić, Ivan Matija, Ivan Mrko­njić, Jasna Omejec, Že­ljko
Potoč­njak, Agata Račan, Emilija Rajić, Vice Vukojević i Milan Vuković,
odlučujući o prijedlogu Odbora za Ustav, Poslovnik i politički sustav i Odbora
za zakonodavstvo Hrvatskoga sabora, na sjednici održanoj 19. prosinca 2001.
godine, donio je

## ODLUKU

I. Produ­ljuje se rok odgode prestanka
važe­nja odredaba Zakona o naknadi za imovinu oduzetu za vrijeme jugoslavenske
komunističke vladavine (»Narodne novine«, broj 92/96), ukinutih Odlukom i rješe­njem
Ustavnog suda Republike Hrvatske, broj: U-I-673/1996 i dr. od 21. trav­nja
1999. godine, objav­ljenima u »Narodnim novinama«, broj 39/99.

II. Određuje se novi rok prestanka važe­nja
ukinutih zakonskih odredaba iz točke I. ove izreke, tako da one prestaju važiti
na dan 1. srp­nja 2002. godine.

Obrazlože­nje

1. Ustavnom sudu Republike Hrvatske dostav­ljen
je 13. prosinca 2001. godine prijedlog Odbora za Ustav, Poslovnik i politički
sustav i Odbora za zakonodavstvo Hrvatskoga sabora, klasa: 943-01/01-01/01,
urbroj: 612/2-01 i urbroj: 612/3-01 od 11. prosinca 2001. godine, za produ­lje­nje
roka odgode prestanka važe­nja odredaba Zakona o naknadi za imovinu oduzetu za
vrijeme jugoslavenske komunističke vladavine (»Narodne novine«, broj 92/96, u
da­lj­njem tekstu: Zakon o naknadi), koje je Ustavni sud ukinuo svojom odlukom
i rješe­njem, broj: U-I-673/1996 i dr. od 21. trav­nja 1999. godine, objav­ljenima
u »Narodnim novinama«, broj 39/99 (u da­lj­njem tekstu: Odluka Ustavnog suda).

2. U podnesku kojim se predlaže produ­lje­nje
roka prestanka važe­nja ukinutih odredaba Zakona o naknadi navodi se da su
nadležni parlamentarni odbori razmotrili, na zajedničkoj sjednici održanoj 10.
prosinca 2001. godine Konačni prijedlog zakona o izmjenama i dopunama Zakona o
naknadi, utvrdivši da je jedan od razloga za donoše­nje izmjena i dopuna Zakona
o naknadi i Odluka Ustavnog suda kojom su ukinute pojedine ­nje­gove odredbe,
uz napomenu da su Konačnim prijedlogom zakona o izmjenama i dopunama Zakona o
naknadi obuhvaćena i mnoga pita­nja koja nisu sadržana u ukinutim odredbama.

Nada­lje, s obzirom na to da je Zakon o
naknadi u parlamentarnoj proceduri, a da su o načinu uređiva­nja pojedinih pita­nja
zauzeta različita stajališta, nadležni odbori Hrvatskog sabora predlažu
Ustavnom sudu da odgodi prestanak važe­nja odredaba Zakona o naknadi, kako bi
se u međuvremenu sva sporna pita­nja usuglasila i uredila na primjeren način do
1. srp­nja 2002. godine.

*Prijedlog je osnovan.*

3. Ustavni sud Republike Hrvatske je
Odlukom i rješe­njem, broj: U-I-673/1996 i dr. od 21. trav­nja 1999. godine,
objav­ljenima u »Narodnim novinama«, broj 39/99, ukinuo pojedine odredbe Zakona
o naknadi za imovinu oduzetu za vrijeme jugoslavenske komunističke vladavine. U
točki 3. izreke te Odluke, Ustavni sud je odredio da ukinute odredbe Zakona o
naknadi, navedene pod točkom 1. a), b) i c) izreke, prestaju važiti stupa­njem
na snagu zakona kojim će Hrvatski državni sabor donijeti nove odredbe umjesto
ukinutih, a najkasnije istekom roka od jedne (1) godine od dana objave te
odluke u »Narodnim novinama«, to jest do 23. trav­nja 2000. godine.

Na prijedlog Zastupničkog doma Hrvatskoga
državnog sabora, Ustavni sud je Odlukom pod istim brojem, donesenom 20. trav­nja
2000. godine, a objav­ljenom u »Narodnim novinama«, broj 43/2000, produ­ljio
rok odgode prestanka važe­nja ukinutih odredaba Zakona o naknadi do 31.
prosinca 2000. godine.

Na prijedlog Vlade Republike Hrvatske,
Ustavni sud je Odlukom pod istim brojem, donesenom 20. prosinca 2000. godine, a
objav­ljenom u »Narodnim novinama«, broj 131/2000, iznova produ­ljio rok odgode
prestanka važe­nja ukinutih odredaba Zakona o naknadi do 31. ožujka 2001.
godine.

Na prijedlog Vlade Republike Hrvatske,
Ustavni sud je Odlukom pod istim brojem, donesenom 28. ožujka 2001. godine, a
objav­ljenom u »Narodnim novinama«, broj 27/2001, iznova produ­ljio rok odgode
prestanka važe­nja ukinutih odredaba Zakona o naknadi do 15. srp­nja 2001.
godine.

Na prijedlog Vlade Republike Hrvatske
Ustavni sud je Odlukom pod istim brojem donesenom 12. srp­nja 2001. godine, a
objav­ljenom u »Narodnim novinama«, broj 65/2001, iznova produ­ljio rok odgode
prestanka važe­nja ukinutih odredaba Zakona o naknadi do 31. prosinca 2001.
godine.

4. Ocje­njujući sve okolnosti slučaja
važne za donoše­nje odluke o ovom ustavnosudskom predmetu, Ustavni sud je
utvrdio da je opravdanost ponovnog produ­lje­nja odgodnog roka prestanka važe­nja
ukinutih odredaba Zakona o naknadi vezana uz iznimnu složenost i važnost građe
koja se izmjenama i dopunama Zakona o naknadi treba urediti, u okolnostima koje
u prijedlogu navode Odbor za Ustav, Poslovnik i politički sustav i Odbor za
zakonodavstvo Hrvatskoga sabora.

Opravdanost ponovnog produ­lje­nja
odgodnog roka prestanka važe­nja ukinutih odredaba Zakona o naknadi očituje se
i u či­njenici što je Vlada Republike Hrvatske, kao predlagate­lj prethodnih
produ­lje­nja odgodnih rokova, prijedlog Konačnog nacrta Zakona o izmjenama i
dopunama Zakona o naknadi dostavila u parlamentarnu proceduru (drugo čita­nje)
unutar roka određenog Odlukom Ustavnog suda, broj: U-I-673/1996 i dr. od 12.
srp­nja 2001. godine (»Narodne novine«, broj 65/2001).

Budući
da je, teme­ljem odredbe članka 78. stavka 1. Ustava Republike Hrvatske
(»Narodne novine«, pročišćeni tekst, broj 41/01, 55/01 - ispravak), redovito
zasjeda­nje Hrvatskoga sabora prestalo 15. prosinca 2001. godine, a do tog
vremena Hrvatski sabor nije uspio usvojiti prijedlog Konačnog nacrta Zakona o
izmjenama i dopunama Zakona o naknadi, prestanak važe­nja ukinutih odredaba
Zakona o naknadi s danom 31. prosinca 2001. godine doveo bi do nesagledivih pos­ljedica
u pravnom poretku, čime bi Republici Hrvatskoj i cjelokupnoj društvenoj
zajednici bila nanesena teška i nepoprav­ljiva šteta.

Rok
odgode prestanka važe­nja ukinutih odredaba Zakona o naknadi Ustavni sud je
utvrdio prema procjeni složenosti građe koja se izmjenama i dopunama Zakona o
naknadi mora urediti, kao i prema procjeni traja­nja parlamentarne procedure u
donoše­nju ovog Zakona, a nakon razmatra­nja težine spornih pravnih pita­nja o
kojima predstoji rasprava i usuglašava­nje u Hrvatskom saboru.

5.
Iz navedenih razloga, teme­ljem članka 53. stavka 2. Ustavnog zakona o Ustavnom
sudu Republike Hrvatske (»Narodne novine«, broj 99/99), Ustavni sud je odlučio
kao u izreci.

Broj:
U-I-673/1996 i dr.
Zagreb, 19. prosinca 2001.

USTAVNI SUD REPUBLIKE HRVATSKE

Predsjednik Suda
**dr. sc. Smi­ljko Sokol,** v. r.

Odluka, NN 118/2001-2001